97/150/EY: Komission päätös, tehty 24 päivänä helmikuuta 1997, Euroopan ympäristöalan ja kestävän kehityksen neuvoa-antavan foorumin perustamisesta (ETA:n kannalta merkityksellinen teksti)



Virallinen lehti nro L 058 , 27/02/1997 s. 0048 - 0049



KOMISSION PÄÄTÖS, tehty 24 päivänä helmikuuta 1997, Euroopan ympäristöalan ja kestävän kehityksen neuvoa-antavan foorumin perustamisesta (ETA:n kannalta merkityksellinen teksti) (97/150/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että neuvosto ja jäsenvaltioiden hallitusten edustajat neuvostossa ympäristöalan ja kestävän kehityksen politiikkaa ja toimintaa koskevasta yhteisön ohjelmasta 1 päivänä helmikuuta 1993 antamassaan päätöslauselmassa (1) hyväksyivät komission esittämän "Kohti kestävää kehitystä"-ohjelman lähestymistavan ja yleisstrategian, ohjelmassa määrättiin neuvoa-antavan yleisfoorumin perustamisesta, johon kuului teollisuuden, talouselämän, alueellisten ja paikallisten viranomaisten, ammatillisten yhteisöjen, ammattiyhdistysten, ympäristöjärjestöjen ja kuluttajajärjestöjen edustajia, komission päätöksellä 93/701/EY (2) perustettiin ympäristöalan neuvoa-antava yleisfoorumi, foorumissa on ollut tasapuolinen määrä eri asianomaisten alojen edustajia; komissio nimesi foorumin jäsenet ottaen huomioon kunkin alan yhteisön tason etujärjestöjen suositukset, foorumi on osoittautunut menestykselliseksi elimeksi sekä kestävää kehitystä että ympäristöpolitiikkaa koskevien neuvojen antamisessa komissiolle, foorumi on ollut paikka mainittujen alojen edustajien ja komission välisille neuvotteluille ja vuoropuhelulle, ottaen huomioon foorumin toiminnasta vuoropuhelun kehittäjänä saadut myönteiset kokemukset on tarpeen vahvistaa sen julkista kuvaa ja antaa sille itsenäisempi asema, on aiheellista nimetä foorumille riippumaton puheenjohtaja ja muuttaa foorumin nimeä, ympäristöongelmat vaativat läheisesti yhteen kuuluvien Euroopan maiden laajamittaisempaa sitoutumista ja sen vuoksi on tarpeen säätää ETA-maiden ja assosioituneiden maiden osallistumisesta, ja selkeyden vuoksi olisi korvattava päätös 93/701/EY, ON PÄÄTTÄNYT SEURAAVAA: 1 artikla 1. Perustetaan Euroopan ympäristöalan ja kestävän kehityksen neuvoa-antava foorumi, jäljempänä `foorumi`. 2. Foorumissa on teollisuuden, talouselämän, alueellisten ja paikallisten viranomaisten, ammatillisten yhteisöjen, ammattiyhdistysten, ympäristönsuojelujärjestöjen ja kuluttajajärjestöjen edustajat. 3. Komissio voi nimetä jäseniä foorumiin ETA-maista ja assosioituneista maista. 2 artikla 1. Komissio voi kuulla foorumia kaikista ongelmista, jotka liittyvät ympäristöalaan tai kestävään kehitykseen yhteisössä tai koko Euroopassa. 2. Jäljempänä 7 artiklan 3 kohdassa tarkoitettu foorumin työvaliokunnan jäsen voi ilmoittaa komissiolle, että on aiheellista kuulla foorumia tämän toimivaltaan kuuluvassa asiassa, josta siltä ei ole pyydetty lausuntoa. 3 artikla Foorumissa on 32 jäsentä, jotka ovat päteviä erityisesti ympäristöalalla ja kestävän kehityksen alalla. Paikat jaetaan seuraavasti: a) 7-12 paikkaa liike-elämän edustajille, b) 3-5 paikkaa alueellisten ja paikallisten viranomaisten edustajille, c) 4-7 paikkaa ympäristönsuojelujärjestöjen ja kuluttajajärjestöjen edustajille, d) 1-3 paikkaa ammattiyhdistysten edustajille, e) 7-10 paikkaa vaikutusvaltaisille henkilöille. 4 artikla Komissio nimeää foorumin jäsenet ottaen huomioon 1 artiklan 2 kohdassa tarkoitettujen alojen sille antamat suositukset. 5 artikla 1. Foorumin jäsenten toimikausi on neljä vuotta. Jäsen voidaan nimetä uudeksi toimikaudeksi. 2. Neljän vuoden toimikauden päätyttyä jäsenet pysyvät tehtävässään, kunnes heidän seuraajansa nimetään tai heidän toimikautensa uusitaan. 3. Toimikausi päättyy ennen nelivuotiskauden päättymistä, jos jäsen eroaa tai hän kuolee. Jäsenen tilalle nimetään toinen henkilö jäljellä olevaksi toimikaudeksi 4 artiklassa säädettyä menettelyä noudattaen. 4. Suoritetut tehtävät eivät oikeuta palkkioon. 6 artikla Komissio julkaisee luettelon jäsenistä Euroopan yhteisöjen virallisessa lehdessä. 7 artikla 1. Komissio nimeää foorumin puheenjohtajan foorumin jäsenten keskuudesta kahdeksi vuodeksi. Toimikausi voidaan uusia kerran. 2. Foorumi valitsee jäsentensä keskuudesta kaksi varapuheenjohtajaa kahdeksi vuodeksi. Toimikausi voidaan uusia kerran. Vaali tapahtuu läsnä olevien jäsenten kahden kolmasosan enemmistöllä. 3. Puheenjohtaja ja varapuheenjohtajat muodostavat työvaliokunnan. Työvaliokunta valmistelee ja järjestää foorumin työtä. 8 artikla 1. Foorumi voi kutsua jäsenensä tai komission ehdotuksesta esityslistaan merkityssä asiassa henkilön, jolla on asiassa erityistä asiantuntemusta, osallistumaan asiantuntijana foorumin työhön. 2. Asiantuntijat ottavat osaa ainoastaan sen asian käsittelyyn, joka on syynä heidän läsnäoloonsa. 9 artikla Foorumi voi perustaa työryhmiä. 10 artikla 1. Foorumi ja työvaliokunta kokoontuvat komission toimipaikassa puheenjohtajan yhteisymmärryksessä komission kanssa esittämästä kutsusta. 2. Komission asianomaisten yksiköiden edustajat osallistuvat foorumin, työvaliokunnan ja työryhmien kokouksiin puheenjohtajan yhteisymmärryksessä komission kanssa esittämästä kutsusta. 3. Komission yksiköt huolehtivat foorumin, työvaliokunnan ja työryhmien sihteeristön tehtävistä. 11 artikla 1. Foorumissa käsitellään komission pyytämiä lausuntoja. Asioista ei äänestetä. 2. Pyytäessään foorumin lausuntoa komissio voi asettaa määräajan, jonka kuluessa lausunto on annettava. 3. Pöytäkirja jokaisesta kokouksesta ja hyväksytyt kannat toimitetaan komissiolle. 12 artikla Rajoittamatta perustamissopimuksen 214 artiklan määräysten soveltamista foorumin jäsenet eivät saa ilmaista tietoja, jotka ovat tulleet heidän tietoonsa foorumin tai työryhmien työssä, jos komissio ilmaisee, että pyydetty lausunto tai esitetty asia on luonteeltaan luottamuksellinen. Tällöin ainoastaan foorumin jäsenet ja komission edustajat osallistuvat kokouksiin. 13 artikla Kumotaan päätös 93/701/EY. 14 artikla Tämä päätös tulee voimaan 1 päivänä maaliskuuta 1997. Tehty Brysselissä 24 päivänä helmikuuta 1997. Komission puolesta Ritt BJERREGAARD Komission jäsen (1) EYVL N:o C 138, 17.5.1993, s. 1 (2) EYVL N:o L 328, 29.12.1993, s. 53